እናተብሃሉ ብቑጽሪ'ዮም ዝፍለዩ። እዚ 8ይ ተባሂሉ ዝጽዋዕ ግን፡ ናይ ጸልማት ክፍልታት ዝርከበሉ ኾይኑ፡ ብገበን ግበረ ራዕዲ ወይ ኣባል ኦብነግ [ግንባር ሓርነት ኦጋዴን] ወይ ደጋፊ ተባሂሎም ዝተጠርጠሩ ሰባት ዝሳቐይሉ ቦታ'ዩ። እዚ ኽፍሊ፡ ንውሕ ዝበለ ኣርባዕተ መዓጹ ኣለውዎ። ብነፍሲ ወከፍ ማዕጾ ናብ ውሽጢ ምስ ኣተኻ፡ 10 ክፍሊታት ትረክብ። እዚኦም ኩሎም ጸልማት ዝወሓጦም'ዮም። ስፍሓት እቲ ክፍሊ ካብ 10 ትርብዒት ሜትሮ ዝዛይድ ኣይኮነን። ኣብዞም ክፍልታት ስቅያት ካብ ዝበጽሖም ዓሊ ሓሰን ሓደ'ዩ። ዓሊ ሓሰን ዓሊ፡ ኣብቲ ቤት ማእሰርቲ ቅድሚ ምእሳሩ፡ ኣባል ክፍሊ ሓለዋ እቲ ቤት ማእሰርቲ ኮይኑ ን17 ዓመት ሰሪሑ። "ለይቲ ኣብ ሓለዋ ከለኹ፡ ሓለቓይ 'ንዓ እሱራት ቀጥቅጥ' ኢሉኒ፤ ኣነ ድማ ኣይገብሮን ኢለዮ ተመሊሰ። ካልእ ግዘ'ውን እንትሓተኒ ኣይኸውንን ኢለዮ። ድሕሪኡ እቲ ኮሚሽነር ምስ ሰምዐ፡ 'ንስኻ ምስ ኦብነግ ርክብ ኣለካ' ኢሉኒ ተኣሲረ" ይብል። ዓሊ ን20 ኣዋርሕ፡ ኣብቲ 8ይ ተባሂሉ ዝፍለጥ ጸልማት ክፍሊ ከም ዝተኣሰረ፣ ብዙሕ ግዘ ኣብ ጉድጓድ ምስ ተመን ከም ዝሓደረ፣ መግረፍትን ብዙሕ ስቓይን ከም ዝበጽሖ ይዛረብ። "30 ኾይንና ኣብዚ ክፍሊ ተኣሲርና ነይርና። እቲ ክፍሊ ጸቢብ ስለ ዝኾነ፡ ከም ከልቢ ተደራሪብና ንድቅስ። ገለ እዋን፡ ደቂስና ከይንሓድር እቲ ክፍሊ ማይ ይመልኡዎ" እዩ ዝብል ዓሊ ሓሰን። ኢትዮጵያ፡ "ዉሽጣዊ ጉዳያት ትኹረት ይዉሕዶም ኣሎ" ኢትዮጵያዊ ጉጅለ ራዕዲ የለን መዓጹ እቶም ኣብያተ ማእሰርቲ፡ ካብ ሓጺን ዝተሰርሑ ኮይኖም ኣብ ሞንጎ እቲ ማዕጾ ክፍተት ከይህሉ ብስሚንቶ ተደፊኑ'ዩ። ዓሊ ከም ዝብሎ እንተኾይኑ፡ ኣየርን ብርሃንን ናብ ውሽጢ ከይኣቱ ከምኡ'ውን ናብቲ ክፍሊ ብቱቦ ላስቲክ ክፈስስ ዝግበር ማይ ካብቲ ክፍሊ ከይወጽእ ንምክልኻል ዝግበር'ዩ። "እቲ ክፍሊ ማይ ጥራሕ ይኸውን። ኣብ ማይ ከመይ ኢልካ ትድቅስ?" ኢሉ ዝሓትት ዓሊ፡ "ኣብ ማይ ክንድቅስ ስለ ዘይንኽእል፡ ግንባርና ኣብ መንደቕ ኣደጊፍና ንሓድር" ይብል። ዓሊ "ቤተይ" ኢሉ ዝጽውዖ፡ መአከቢ ፈሳሲ ዓይነ ምድሪ ክኸውን ዝተሰርሐ ጉድጓድ'ዩ። ኣብዚ ምስ ተመን ከም ዝተኣሰረ ይዛረብ። "ኣብዚ ውሽጢ የእትውና'ሞ ይዓጽውና። ካብዚ ምስ ወጻእኹ ዝርኣየኒ ነገር የለን"። ብተወሳኺ፡ ኣብዚ ጉድጓድ ብሸዕም ምስ ዝረቑሖ ጋዜጠኛ ከም ዝተኣሰረ የረድእ። እዚ ጥራሕ ኣይኮነን፤ ኣብ ቐጽሪ 'ጄል' ኦጋዴን፡ ናይ ከልቢ መሕደሪ ዝኾኑ ክልተ ብስልኪ ዝተሰርሑ ኣባይቲ ኣለው። ኣብ ካልእ ገዛ ድማ፡ ምስ ዝብእን ነብርን ይእሰሩ ምንባሮም፡ ሓለውቲ 'ጄል' ኦጋዴን ነጊሮምና እዮም። ፍሉይ ሓይሊ ፖሊስ ክልል ሶማል ዕጭኡ እንታይ ክኸዉን ይክእል?
